Aerodrom Valjevo
<s>Aerodrom Valjevo, poznat i kao aerodrom Divci, je aerodrom koji se nalazi u Divcima 12 km od Valjeva i blizu planinskog odmarališta Divčibare.</s><s>Nalazi se uz prugu Beograd-Bar i uz magistralni pravac koji spaja Valjevo sa Beogradom.</s><s>Opremljen je jednom pistom koja je 1.250 m dugačka i široka 50 m.  Travnata pista se prostire pravcem 08/26 i nalazi se na nadmorskoj visini od 147 m. Aerodrom se koristi za obuku i letenje sportskih pilota, jedriličara, padobranaca, motornih zmajeva i paraglajderista.</s>

<s>Planovi
Tokom poslednjih nekoliko godina se poteže pitanje ulaganja u aerodrom da bi podstakao privredni razvoj Kolubarskog okruga i Valjeva kao njegovog centra.</s><s>Za ulaganja su zainteresovani svi krupni privredni subjekti i Grad Valjevo koji ima udela u vlasništvu.</s><s>Preduzeće „Aerodrom“ Valjevo je akcionarsko društvo.</s><s>Najveći akcionar preduzeća „Aerodrom“ je aeroklub „Valjevo“ sa 41,72 odsto akcija.</s><s>Slede firme Termoelektro sa 23,89 odsto, Ikar sa 16,64 i Vujić Valjevo sa 13,68 odsto.</s><s>Opština Valjevo ima 2,76 odsto akcija, JP Valjevo-turist 1,05 i Krušik 0,26% akcija.</s>

<s>Delatnost
Na ovom sportskom aerodromu radi škola za obuku pilota firme „Prince Aviation“, najjače aviotaksi kompanije u zemlji.</s><s>U pripremi je otvaranje regionalnog centra za obuku pilota helikoptera, prvog te vrste u Srbiji.</s><s>„Heli Master“ škola će u početku obučavati zainteresovane za sticanje privatnih pilotskih dozvola.</s><s>Posebno je značajno što škola „Heli Master“ ima sve sertifikate međunarodnih asocijacija, pa će njena dozvola važiti za sve zemlje sveta.</s><s>Kao prvi korak u pretvaranju sportskog aerodroma u komercijalni, na Aerodromu Valjevo se očekuje da tokom proleća 2010. počne sa radom i servis za helikoptere i sportske avione.</s>

<s>Vidi još
Valjevo
Kolubarski upravni okrug
Divci</s>

<s>Spoljašnje veze
Članak o servisu za helikoptere i avione u Divcima
Radio Patak o Aerodromu
Članak iz Privrednog pregleda
Stranica Grada Valjeva
Prince Aviation
Forum „Naši aerodromi“ 
SkyscraperCity</s>

<s>Aerodromi u Srbiji
Valjevo</s>

